  Туспуктэм: Ижкар администрацилэн пресс-службаез Майя Бывальцева 19-тӥ шуркынмонэ Удмуртиысь кун циркын Москваысь Бадӟым цирклэн но Никулинлэн циркез Ижысь 88 номеро школаын дышетскисьёслы но нимысьтыз ожгар ужрадэ мобилизовать каремъёслэн пиналъёссы понна ӟечлэсьтон возьматонъёс ортчытӥзы. Со сярысь кар администрацилэн пресс-службаез ивортӥз. Психологъёс верамъя, 88 номеро школаысь пиналъёс понна школа палэнын ӵошен ужрадъёс туж пайдаё луо. Соос карсьӧр лагерьёсын шутэтскизы, театр возьматонъёсы ветлӥзы ни. Цирке сюрслэсь трос пиналъёс но дышетӥсьёс вуылӥзы. Озьы ик ожгарчиослэн но пиналъёссылы ӟеч мылкыд кулэ. Таяз кӧснуналэ цирке Ижкарысь семьяос ветлӥзы, нош вуоно шутэтскон нуналъёсы мукет каръёсысь но ёросъёсысь лыктозы. « Али выль ар программа дасяськом, пиналъёсты ымусьтон спектакльёсы, возьматонъёсы одно ик ӧтём » Олег Бекмеметьев, Ижкарлэн тӧроез Ватсалом, 2-тӥ шуркынмонэ Удмуртиысь операя но балетъя театрын мобилизованнойёслэн, доброволецъёслэн, нимысьтыз ожгар ужрадэ пыриськисьёслэн нылпиоссы, озьы ик ЛНР-ысь но ДНР-ысь пиналъёс понна ӟечлэсьтон спектакль возьматӥзы. Тегъёс: Удмуртия пиналъёс Цирк ӟечлэсьтон  